google/wiki40b huggingface dataset:
भारत की घरेलू विमान सेवा कंपनियाँ

एयर सहारा

विस्तार से जानने के लिए एयर सहारा

जेट एयरवेज

विस्तार से जानने के लिए जेट एयरवेजकलकत्ता से पुणा

एयर इंडिया एक्सप्रेस

एयर इंडिया एक्सप्रेस एअर इंडिया की एक आनुषांगिक इकाई है।

अलायंस एयर

अलायंस एयर इंडियन एयरलाइंस की एक आनुषांगिक इकाई है।

पारामाउंड एयरवेज

विस्तार से जानने के लिए पारामाउंड एयरवेज

एयर डेकन

एयर डेकन बैंगलोर से संचालित विमान सेवा है। यह भारत की पहली कम बजट वाली विमान सेवा कंपनी है।

गो एयर

गो एयर – वाडिया समूह द्वारा संचालित है।

इंडीगो एयरलाइंस

इंडीगो एयरलाइंस अपेक्षाकृत एक नयी विमान सेवा कंपनी है जो इंटरग्लोब एंटरप्राइजेज की आनुषांगिक इकाई है।

किंगफ़िशर एयरलाइंस

किंगफिशर एयरलाइंस बैंगलोर से संचालित विमान सेवा है। पहले इसे घरेलू मार्गों पर उड़ाने की इज़ाज़त दी गयी परंतु अब विस्तार के तहत अंतर्राष्ट्रीय मार्गों पर भी इस विमान कंपनी के उड़ान भरने की योजना है। उद्योगपतिविजय माल्या इस विमान सेवा कंपनी के मालिक है।

स्पाइस जेट

स्पाइस जेट नयी दिल्ली से संचालित एक निजी विमान सेवा कंपनी है।

जैग्सन एयरलाइंस

जैग्सन एयरलाइंस भी दिल्ली से संचालित विमान सेवा कंपनी है जो मुख्यतया उत्तर भारत के पर्यटन की दृष्टि से महत्वपूर्ण शहरों के बीच उड़ान भरती है।
तरीनकोट

लोग

तरीनकोट इलाक़े में पश्तूनों के दो क़बीलियाई परिसंघ बसते हैं - दुर्रानी (उर्फ़ तरीन) और ग़िलज़​ई। यहाँ तरीनों की पोपोलज़​ई, बारकज़​ई, नूरज़​ई और अचकज़​ई शाखाएँ और ग़िलज़​ईयों की तोख़ी, होतक और सुलयमान-ख़ेल​ शाखाएँ हैं। शहर में ईराक़ से आये लगभग २,००० अरब भी बसे हुए हैं।

घटनाएँ

तरीनकोट बाक़ी दुनिया से कटा हुआ एक शहर है जिसे बाहरी दुनिया से केवल एक कंदहार जाने वाली सड़क जोड़ती है। सन् २००१ में बाद अफ़ग़ानिस्तान में हुए अमेरिकी हस्तक्षेप के बाद यहाँ के एक छोटे हवाई अड्डे का प्रयोग यहाँ तैनात अमेरिकी सैनिकों का दस्ता करता है। २००१ तक यहाँ तालिबान का क़ब्ज़ा था लेकिन १६ नवम्बर २००१ में यहाँ के पश्तून निवासी तालिबान के ख़िलाफ़ विद्रोह करने लगे, जिसमें आगे चलकर अफ़ग़ानिस्तान के राष्ट्रपति बनने वाले हामिद करज़ई भी सक्रीय थे। तालिबान ने वापस हमला किया लेकिन अमेरिकी सैनिकों और वायु सेना की मदद से इस क्षेत्र को तालिबान से मुक्त कर लिया गया।

मौसम

तरीनकोट में गर्मियों में सर्वाधिक तापमान औसतन ४०° सेंटीग्रेड तक चढ़ जाता है जबकि सर्दियों में न्यूनतम तापमान औसतन शुन्य से नीचे (-३° सेंटीग्रेड) तक गिर जाता है।
२०८१ ईसा पूर्व

२०८१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०८१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भुवन बाम

प्रारंभिक जीवन और शिक्षा

भुवन बाम का जन्म २२ जनवरी १९९४ को बड़ौदा, गुजरात में हुआ था। आगे चलकर उनका परिवार दिल्ली आ गया। उन्होंने अपनी स्कूलिंग ग्रीन फील्ड्स स्कूल, दिल्ली से की और शहीद भगत सिंह कॉलेज से स्नातक की उपाधि प्राप्त की। भुवन बाम ने अपने करियर की शुरुआत एक संगीतकार के रूप में रेस्तरां में की और बाद में उन्होंने खुद के गानों की रचना शुरू की।

यूट्यूब कैरियर

भुवन बाम ने अपने इंटरनेट करियर की शुरुआत एक न्यूज रिपोर्टर के व्यंग्यात्मक वीडियो से की, जिसने कश्मीर बाढ़ के कारण एक महिला से अपने बेटे की मौत के बारे में असंवेदनशील सवाल पूछा, जिसे फेसबुक पर लगभग १५ विचार मिले। उनका पहला वीडियो पाकिस्तान में वायरल हुआ, जिसने जून २०१५ में बाम को अपना खुद का यूट्यूब चैनल बनाने के लिए प्रेरित किया।

बीबी की वाइन्स

बीबी की वाइन्स एक यूट्यूब चैनल है, जिसके २-८ मिनट के लंबे वीडियो में एक शहरी किशोरों के जीवन को दर्शाया गया है, और उसके दोस्तों और परिवार के साथ उसकी सनसनीखेज बातचीत - सभी खुद बाम द्वारा निभाई गई हैं।  
वीडियो को बाम द्वारा एक फोन पर फ्रंट कैमरे का उपयोग करके फिल्माया गया है। उन्होंने मूल रूप से अपने वीडियो फेसबुक पर अपलोड किए, और फिर यूट्यूब पर चले गए।  
बाम इंडिया फिल्म प्रोजेक्टिन २०१८ में एक अतिथि वक्ता थे, जहां उन्होंने भारत के सबसे बड़े 'डिजिटल स्टार' बनने की अपनी यात्रा के बारे में बताया था। फेस्टिवल में उन्होंने मल्लिका दुआ और कनीज़ सुरका के साथ भारत में कॉमेडी के परिदृश्य पर भी चर्चा की।
बोर्दो

फ्रान्स का एक प्रमुख नगर।
४३३ इरोस

४३३ इरोस (433 Eros) एक पत्थरीला पृथ्वी-समीप क्षुद्रग्रह है। क्षुद्रग्रह वर्णक्रम श्रेणियों में यह एक S-श्रेणी क्षुद्रग्रह है, यानि पत्थरीला और सिलिका-युक्त। इसका आकार ३४.४×११.२×११.२ किमी है और १०३६ गैनिमीड (1036 Ganymed) के बाद यह दूसरा सबसे बड़ा पृथ्वी-समीप क्षुद्रग्रह है। इसकी खोज सन् १८९८ में हुई थी और मानवीय अंतरिक्ष यान द्वारा परिक्रमित होने वाला यह पहला क्षुद्रग्रह था। नियर शूमेकर नामक अमेरिकी यान पहले १९९८ में इसके पास से गुज़रा और फिर २००० में इसी यान ने ४३३ इरोस के इर्द-गिर्द कक्षा (ओरबिट) में प्रवेश किया। वैज्ञानिक​ इसकी नज़दीकी से छानबीन कर रहें हैं क्योंकि सम्भव है कि यह दूर-भविष्य में पृथ्वी से टकराये। आकार में यह उस क्षुद्रग्रह से तुलनात्मक है जिसके आज से ६.६ करोड़ साल पहले के प्रहार से हुए बदलावों के कारण डायनासोर विलुप्त हो गये।
हिरोशिमा और नागासाकी परमाणु बमबारी

बाहरी कड़ियाँ

बीबीसी-हिरोशिमा त्रासदी के 60 वर्ष
जंगली तीतर

विवरण

अन्य तीतरों के विपरीत, जंगली तीतर आकार में बड़ा होता है और इसकी टांगें अपेक्षाकृत लंबी होती हैं। इसके शरीर के ऊपरी भाग के पर भूरे रंग के होते हैं जिनमें लाल रंग की धारियाँ होती हैं। गला चटकीले लाल रंग का होता है और शरीर के सामने का भाग भूरा होता है जिसमें लंबी सफ़ेद खड़ी धारियाँ पाई जाती हैं। इसकी चोंच काले रंग की और पैर लाल रंग के होते हैं। नर और मादा समान दिखाई देते हैं लेकिन नर अपने टखनों के उभार की वजह से आसानी से पहचाना जाता है।

आवास

इसका आवास ऊँचे घास के दलदली इलाकों में होता है। यह उन खेतों में भी कम घनत्व में पाया जाता है जहाँ फ़सल ऊँची होती है जैसे गन्ना और धान। सर्वेक्षण से पता चला है कि यह मौसम के हिसाब से अपनी आवासीय प्राथमिकता बदलता है। प्रजनन काल और गर्मियों में यह पेड़ों की झुरमुट वाले घास के मैदानों में और दलदली घास के मैदानों में रहना पसन्द करता है जबकि मानसून में यह सूखी झाड़ियों और झुरमुटों में रहता है। साधारणतय: यह २५० मी. से नीचे की ऊँचाई पर रहता है लेकिन बाढ़ के वक्त यह थोड़ी और ऊँचाई में चला जाता है। अन्य तीतरनुमा पक्षियों के मुकाबले इसका अधिकार क्षेत्र छोटा होता है जिससे यह उम्मीद बंधती है कि इस जाति का संरक्षण संभव है। यदि मनुष्यों द्वारा इसका शिकार न हो तो यह ऊँची फ़सलों वाले खेतों में भी अपने को जीवित रख सकता है और संरक्षित रह सकता है।
लीलावती (सिंहासन बत्तीसी)

पाँचवीं पुतली लीलावती ने भी राजा भोज को विक्रमादित्य के बारे में जो कुछ सुनाया उससे उनकी दानवीरता ही झलकती थी। कथा इस प्रकार थी-
हमेशा की तरह एक दिन विक्रमादित्य अपने दरबार में राजकाज निबटा रहे थे तभी एक ब्राह्मण दरबार में आकर उनसे मिला। उसने उन्हें बताया कि उनके राज्य की जनता खुशहाल हो जाएगी और उनकी भी कीर्ति चारों तरफ फैल जाएगी, अगर वे तुला लग्न में अपने लिए कोई महल बनवाएँ। विक्रम को उसकी बात जँच गई और उन्होंने एक बड़े ही भव्य महल का निर्माण करवाया। कारीगरों ने उसे राजा के निर्देश पर सोने-चाँदी, हीरे-जवाहरात और मणि-मोतियों से पूरी तरह सजा दिया। महल जब बनकर तैयार हुआ तो उसकी भव्यता देखते बनती थी। विक्रम अपने सगे-सम्बन्धियों तथा नौकर-चाकरों के साथ उसे देखने गए। उनके साथ वह ब्राह्मण भी था। विक्रम तो जो मंत्रमुग्ध हुए ही, वह ब्राह्मण भी मुँह खोले देखता रह गया। बिना सोचे उसके मुँह से निकला-"काश, इस महल का मालिक मैं होता!" विक्रमादित्य ने उसकी इच्छा जानते ही झट वह भव्य महल उसे दान में दे दिया।
ब्राह्मण के तो मानो पाँव ही ज़मीन पर नहीं पड़ रहे थे। वह भागता हुआ अपनी पत्नी को यह समाचार सुनाने पहुँचा। इधर ब्राह्मणी उसे खाली हाथ आते देख कुछ बोलती उससे पहले ही उसने उसे हीरे-जवाहरात और मणि-मुक्ताओं से जड़े हुए महल को दान में प्राप्त करने की बात बता दी। ब्राह्मण की पत्नी की तो खुशी की सीमा न रही। उसे एकबारगी लगा मानो उसका पति पागल हो गया और यों ही अनाप-शनाप बक रहा हो, मगर उसके बार-बार कहने पर वह उसके साथ महल देखने के लिए चलने को तैयार हो गई। महल की शोभा देखकर उसकी आँखे खुली रह गईं। महक का कोना-कोना देखते-देखते कब शाम हो गई उन्हें पता ही नहीं चला। थके-माँदे वे एक शयन-कक्ष में जाकर निढाल हो गए। अर्द्ध रात्रि में उनकी आँखे किसी आवाज़ से खुल गई।
सारे महल में खुशबू फैली थी और सारा महक प्रकाश मान था। उन्होंने ध्यान से सुना तो लक्ष्मी बोल रही थी। वह कह रही थी कि उनके भाग्य से वह यहाँ आई है और उनकी कोई भी इच्छा पूरी करने को तैयार है। ब्राह्मण दम्पति का डर के मारे बुरा हाल हो गया। ब्राह्मणी तो बेहोश ही हो गई। लक्ष्मी ने तीन बार अपनी बात दुहराई। लेकिन ब्राह्मण ने कुछ नहीं माँगा तो क्रुद्ध होकर चली गई। उसके जाते ही प्रकाश तथा खुशबू- दोनों गायब हो गए। काफी देर बाद ब्राह्मणी को होश आया तो उसने कहा- "यह महल ज़रुर भुतहा है, इसलिए दान में मिला। इससे अच्छा तो हमारा टूटा-फूटा घर है जहाँ चैन की नींद तो सो सकते हैं।" ब्राह्मण को पत्नी की बात जँच गई। सहमे-सहमे बाकी रात काटकर तड़के ही उन्होंने अपना सामान समेटा और पुरानी कुटिया को लौट आए। ब्राह्मण अपने घर से सीधा राजभवन आया और विक्रमादित्य से अनुरोध करने लगा कि वे अपना महल वापस ले लें। पर दान दी गई वस्तु को वे कैसे ग्रहण कर लेते। काफी सोचने के बाद उन्होंने महल का उचित मूल्य लगाकर उसे ख़रीद लिया। ब्राह्मण खुशी-खुशी अपने घर लौट गया।
ब्राह्मण से महल खरीदने के बाद राजा विक्रमादित्य उसमें आकर रहने लगे। वहीं अब दरबार भी लगता था। एक दिन वे सोए हुए थे तो लक्ष्मी फिर आई। जब लक्ष्मी ने उनसे कुछ भी माँगने को कहा तो वे बोले- "आपकी कृपा से मेरे पास सब कुछ है। फिर भी आप अगर देना ही चाहती हैं तो मेरे पूरे राज्य में धन की वर्षा कर दें और मेरी प्रजा को किसी चीज़ की कमी न रहने दें।"
सुबह उठकर उन्हें पता चला कि सारे राज्य में धन वर्षा हुई है और लोग वर्षा वाला धन राजा को सौंप देना चाहते हैं। विक्रमादित्य ने आदेश किया कि कोई भी किसी अन्य के हिस्से का धन नहीं समेटेगा और अपने हिस्से का धन अपनी सम्पत्ति मानेगा। जनता जय-जयकार कर उठी।
तिरुष कामिनी

क्रिकेट कैरियर

तिरुषकामिनी ने छह साल की उम्र में खेलना शुरू किया, जब उनके पिता को क्रिकेट में उनकी रुचि मिली और तब से उनके द्वारा प्रशिक्षित किया जा रहा है। उन्होंने 8 साल की उम्र में तमिलनाडु राज्य के अंडर 16 का प्रतिनिधित्व किया और 10 वर्ष की आयु में वरिष्ठ राज्य का प्रतिनिधित्व किया था। जब वह 15 साल की थी तब उन्होंने अंडर 21 भारतीय के अधीन प्रतिनिधित्व करते हुए पाकिस्तान का दौरा किया और मैच की महिला का सम्मान जीता। उन्होंने 16 वर्ष की आयु में भारत का प्रतिनिधित्व किया और अपनी पहली टूर्नामेंट में महिला श्रृंखला जीती थी। 2007 में, उन्होंने एलन बॉर्डर गावस्कर छात्रवृत्ति जीता और उत्कृष्टता केंद्र, ब्रिस्बेन, ऑस्ट्रेलिया में ट्रेनिंग का अवसर मिला।थिरुशकामिनी एकमात्र महिला क्रिकेटर है, जिसने तीन मौकों पर बीसीसीआई खिलाड़ी जीता है (2007-2008 जूनियर प्लेयर ऑफ द ईयर, 2009 -0010 सीनियर प्लेयर ऑफ द ईयर, 2012-2013 वर्ष के वरिष्ठ खिलाड़ी)। उन्होंने महिला विश्व कप 2013 में वेस्टइंडीज के खिलाफ एक शतक जड़ा है। 
आईसीसी महिला विश्व कप 2013 के पहले मैच में, 146 गेंदों पर 100 रन बनाकर विश्व कप के खेल में सर्वाधिक रन बनाने के लिए थिरुशकामिनी ने मिताली राज के रिकॉर्ड को पीछे छोड़ दिया और विश्व कप में एक शतक बनाने वाली पहली भारतीय महिला बन गई। 2014 में, कामिनी ने दक्षिण अफ्रीका के खिलाफ टेस्ट मैच में 430 गेंदों में 192 रन बनाये जो कि भारतीय महिला टीम का दूसरा सर्वश्रेष्ठ स्कोर है और भारतीय सलामी बल्लेबाज का सर्वोच्च स्कोर है।
उसने हाल ही में आईसीसी महिला विश्व कप क्वालीफायर 2017 में कोलंबो, श्रीलंका में आयरलैंड महिला के खिलाफ 194 गेंदों के सर्वश्रेष्ठ 113 रन बनाये और क्वालीफायर में भी शतक बनाने वाली पहली भारतीय महिला बन गई। वह फिलहाल एक बीसीसीआई ग्रेड ए खिलाड़ी अनुबंधित हैं।
पर्दा प्रथा

पर्दा एक इस्लामी शब्द है जो अरबी भाषा में फारसी भाषा से आया। इसका अर्थ होता है "ढकना" या "अलग करना"। पर्दा प्रथा का एक पहलू है बुर्क़ा का चलन। बुर्का एक तरह का घूँघट है जो मुस्लिम समुदाय की महिलाएँ और लड़कियाँ कुछ खास जगहों पर खुद को पुरुषों की निगाह से अलग/दूर रखने के लिये इस्तेमाल करती हैं। 
भारत में हिन्दुओं में पर्दा प्रथा इसलाम की देन है। इस्लाम के प्रभाव से तथा इस्लामी आक्रमण के समय लुच्चों से बचाव के लिये हिन्दू स्त्रियाँ भी परदा करने लगीं। यह प्रथा मुग़ल शासकों के दौरान अपनी जड़े काफी मज़बूत की। वैसे इस प्रथा की शुरुआत भारत में12वीँ सदी में मानी जाती है। इसका ज्यादातर विस्तार राजस्थान के राजपुत जाति में था। 20वीँ सदी के उतरार्द्ध में इस प्रथा के विरोध के फलस्वरुप इसमें कमी आई है। यह प्रथा स्‍त्री की मूल चेतना को अवरुद्ध करती है। वह उसे गुलामों जैसा अहसास कराती है। जो स्‍त्रियां इस प्रथा से बंध जाती है। वे कई बार इतना संकोच करने लगती हैं कि बीमारी में भी अपनी सही से जांच कराने में असफल रहती हैं। इस प्रथा को समाज मे रखने के नुकसान बहुत हैं।   
भारत के संदर्भ में ईसा से 500 वर्ष पूर्व रचित 'निरुक्त' में इस तरह की प्रथा का वर्णन कहीं नहीं मिलता। निरुक्तों में संपत्ति संबंधी मामले निपटाने के लिए न्यायालयों में स्त्रियों के आने जाने का उल्लेख मिलता है। न्यायालयों में उनकी उपस्थिति के लिए किसी पर्दा व्यवस्था का विवरण ईसा से 200 वर्ष पूर्व तक नहीं मिलता। इस काल के पूर्व के प्राचीन वेदों तथा संहिताओं में पर्दा प्रथा का विवरण नहीं मिलता। प्राचीन ऋग्वेद काल में लोगों को विवाह के समय कन्या की ओर देखने को कहा है- इसके लिए ऋग्वेद में मंत्र भी है जिसका सार है कि "यह कन्या मंगलमय है, एकत्र हो और इसे देखो, इसे आशीष देकर ही तुम लोग अपने घर जा सकते हो।" वहीं'आश्वलायनगृह्यसूत्र' के अनुसार दुल्हन को अपने घर ले आते समय दूल्हे को चाहिए कि वह प्रत्येक निवेश स्थान (रुकने के स्थान) पर दर्शकों को दिखाए और उसे बड़ों का आशीर्वाद प्राप्‍त हो तथा छोटों का स्‍नेह। इससे स्पष्ट है कि उन दिनों वधुओं द्वारा पर्दा धारण नहीं किया जाता था, बल्कि वे सभी के समक्ष खुले सिर से ही आती थीं। पर्दा प्रथा का उल्लेख सबसे पहले मुगलों के भारत में आक्रमण के समय से होता हुआ दिखाई देता है।  
इस संबंध में कुछ विद्वानों के मतानुसार 'रामायण' और 'महाभारत' कालीन स्त्रियां किसी भी स्थान पर पर्दा अथवा घूंघट का प्रयोग नहीं करती थीं। अजंता और सांची की कलाकृतियों में भी स्त्रियों को बिना घूंघट दिखाया गया है। मनु और याज्ञवल्क्य ने स्त्रियों की जीवन शैली के संबंध में कई नियम बनाए हुए हैं, परंतु कहीं भी यह नहीं कहा है कि स्त्रियों को पर्दे में रहना चाहिए। ज्यादातर संस्कृत नाटकों में भी पर्दे का उल्लेख नहीं है। यहां तक कि 10वीं शताब्दी के प्रारंभ काल के समय तक भी भारतीय राज परिवारों की स्त्रियां बिना पर्दे के सभा में तथा घर से बाहर भ्रमण करती थीं,  यह वर्णन स्‍वयं एक अरब यात्री अबू जैद ने अपने लेखन के जरिए किया है। स्पष्ट है कि भारत में प्राचीन समय में कोई पर्दाप्रथा जैसी बिमार रूढ़ी प्रचलन में नहीं थी।
पोम्पोनियस मेला

पोम्पोनियस मेला एक प्रमुख रोमन भूगोलवेत्ता था।
बल (भौतिकी)

न्यूटन के गति के नियम

न्यूटन के गति के तीन नियम किसी वस्तु पर लगने वाले बल एवं उस वस्तु की गति के बीच सम्बन्ध बताते हैं।

प्रथम नियम

१. यदि कोई वस्तु स्थिर है तो स्थिर ही रहेगी और गतिमान है तो स्थिर वेग से गतिशील ही रहेगी जब तक उस पर कोई नेट वाह्य बल न लगाया जाय।
न्यूटन के अनुसार, प्रत्येक वस्तु में स्थिति परिवर्तन का विरोध करने की प्राकृतिक प्रवृत्ती होती है। इस प्रवृत्ती को जड़त्व कहा जाता है और इस लिए प्रथम नियम को कभी कभी "जड़त्व नियम" कहा जाता है। न्यूटन ने इस नियम को प्रथम रखा क्योंकि यह नियम उन निर्देश तंत्रों को परिभाषित करता है जिनमें अन्य नियम मान्य हैं। इन निर्देश तंत्रों को जडत्वीय तंत्र कहलाते है

तृतीय नियम

३. प्रत्येक क्रिया के बराबर एवं विपरीत प्रतिक्रिया होती है।
न्यूटन ने इस नियम को इस्तेमाल करके संवेग संरक्षण के नियम का वर्णन किया, लेकिन असल में संवेग संरक्षण एक ज़्यादा मूलभूत सिद्धांत है। कई उदहारण हैं जिनमें संवेग संरक्षित होता है लेकिन तृतीय नियम मान्य नहीं है।

मूल बल

गुरुत्वाकर्षण, विद्युत चुम्बकीय बल, प्रबल नाभकीय बल और दुर्बल नाभकीय बल प्रकृति के मूल बल हैं।

प्रबल नाभकीय बल

प्रबल नाभकीय बल से नाभिक संयुक्त रहता है।

दुर्बल नाभकीय बल

दुर्बल नाभकीय बल की वजह से नाभिकीय क्षय होता है।

अन्य सामान्य बल

शास्त्रीय यान्त्रिकी में कुछ और प्रकारों के बल देखे जाते हैं।

अभिलंब बल

अभिलंब बल निकटस्थ परमाणुओं के प्रतिक्षेप से उत्पन्न है। दो पिण्डों के सम्पर्क-पृष्ठ की अभिलंबवत् दिशा में विवश करता है। उदहारण के लिए, जब मेज़ पर एक प्याला रखा हुआ है, तो मेज़ से प्याले पर एक अभिलंब बल है जो प्याले के भार के समान और विपरीत है।

घर्षण

घर्षण अभिलंब बल से संबंधित है। यह गति का विरोध करता है। घर्षण के दो प्रकार हैं: स्थैतिक और गतिज। स्थैतिक घर्षण दो पिण्डों के संपर्क-पृष्ठ की समान्तर दिशा में है, लेकिन गतिज घर्षण गति की दिशा पर निर्भर नहीं है।
उत्तरकाशी जिला

जनसांख्यिकी

२००१ कि स्थिति तक, उत्तरकाशी जिले की कुल जनसंख्या २,९५,०१३ है। कुल जनसंख्या में हिन्दू २,९०,०१३, मुसलमान २,८१७ और बौद्ध १,२३९ हैं।

प्रशासन

जिले के प्रशासनिक मुख्यालय उत्तरकाशी नगर में स्थित हैं। प्रशासनिक कार्यों से जिले को ६ तहसीलों और २ उप-तहसीलों में बांटा गया है। ये हैं: भटवाड़ी, डुंडा, चिन्यालीसौड़, बड़कोट, पुरोला, मोरी, जोशियाड़ा (उप-तहसील) तथा धौन्तरी (उप-तहसील)। इसके अतिरिक्त, जिले को ६ विकासखंडों में भी बांटा गया है: भटवाड़ी, डुंडा, चिन्यालीसौड़, नौगांव, पुरोला और मोरी। पूरा जिला टिहरी गढ़वाल संसदीय क्षेत्र के अंतर्गत आता है, और इसमें ३ उत्तराखण्ड विधानसभा निर्वाचन क्षेत्र हैं; पुरोला, यमुनोत्री और गंगोत्री।
ऑपरेशन ब्लू स्टार

तात्कालिक स्थिति

दो जून को हर मंदिर साहिब परिसर में हज़ारों श्रद्धालुओं ने आना शुरु कर दिया था क्योंकि तीन जून को गुरु अरजुन देव का शहीदी दिवस था। उधर जब प्रधानमंत्री इंदिरा गाँधी ने देश को संबोधित किया तो ये स्पष्ट था कि सरकार स्थिति को ख़ासी गंभीरता से देख रही है और भारत सरकार कोई भी कार्रवाई कर सकती है। पंजाब से आने-जाने वाली रेलगाड़ियों और बस सेवाओं पर रोक लग गई, फ़ोन कनेक्शन काट दिए गए और विदेशी मीडिया को राज्य से बाहर कर दिया गया।

भारतीय सैन्य अभियान

तीन जून को भारतीय सेना ने अमृतसर पहुँचकर स्वर्ण मंदिर परिसर को घेर लिया। शाम में शहर में कर्फ़्यू लगा दिया गया। चार जून को सेना ने गोलीबारी शुरु कर दी ताकि मंदिर में मौजूद मोर्चाबंद चरमपंथियों के हथियारों और असलहों का अंदाज़ा लगाया जा सके। चरमपंथियों की ओर से इसका इतना तीखा जवाब मिला कि पांच जून को बख़तरबंद गाड़ियों और टैंकों को इस्तेमाल करने का निर्णय किया गया। पांच जून की रात को सेना और सिख लड़ाकों के बीच असली भिड़ंत शुरु हुई।

धार्मिक प्रभाव

इस कार्रवाई से सिख समुदाय की भावनाओं को बहुत ठेस पहुँची। स्वर्ण मंदिर पर हमला करने को बहुत से सिक्खों ने अपने धर्म पर हमला करने के समान माना। कई प्रमुख सिखों ने या तो अपने पदों से इस्तीफ़ा दे दिया या फिर सरकार द्वारा दिए गए सम्मान लौटा दिए।

इंदिरा गाँधी की हत्या

ऑपरेशन ब्लू स्टार के कारण आहत सिखो की धार्मिक भावनाओं का दुष्परिणाम 31 अक्टूबर 1984 को इंदिरा गाँधी की नृशंस हत्या के रूप में सामने आया। उनके ही दो सिक्ख सुरक्षा प्रहरियों ने उन्हें गोलियों से छलनी कर दिया। इंदिरा गाँधी की मौके पर ही मृत्यु हो गई थी। लेकिन अपराह्न 3 बजे के आस-पास उनकी मृत्यु की सूचना प्रसारित की गई।
उत्तर प्रदेश की अर्थव्यवस्था

कृषि, पशुधन और मत्स्य पालन

राष्ट्रीय खाद्य अनाज भण्डार के लिए उत्तर प्रदेश एक प्रमुख योगदानकर्ता है। वर्ष 2013-14 में राज्य ने 50.05 मिलियन टन अनाज का उत्पादन किया जो कि देश के कुल उत्पादन का 18.90% है। जोकि गंगा के उपजाऊ मैदान और आंशिक रूप से सिंचाई के उपायों जैसे कि नहरों और ट्यूब-कुओं के कारण सम्भव हो पाया है। लखीमपुर खेरी में देश में सबसे अधिक चीनी उत्पादित किया जाता है। 1950 के बाद से उच्च उपज वाली किस्मों के बीज, उर्वरकों की अधिक उपलब्धता और सिंचाई के उपयोग में वृद्धि के कारण यह भारत में सबसे ज्यादा खाद्यान्न का उत्पादक रहा है। राज्य के अन्य क्षेत्रों की तुलना में पश्चिमी उत्तर प्रदेश कृषि के मामले में अधिक उन्नत है। राज्य कि अधिकांश जनसंख्या कृषि पर निर्भर है। गेहूं, चावल, दाल, तेल बीज और आलू यहाँ के प्रमुख कृषि उत्पाद हैं। राज्य की सबसे महत्वपूर्ण नकद फसल गन्ना है। ​​बागवानी के लिये उत्तर प्रदेश भारत में सबसे महत्वपूर्ण राज्य है। राज्य में आमों का भी उत्पादन बहुतायत में किया जाता है।
उत्तर प्रदेश में भारत की कुल पशुधन आबादी का लगभग 15% रहती हैं। 1961 में इसके पशुधन में, 15% मवेशी, 21% भैंस, 13% बकरियाँ और 8% अन्य पशु थे। 1951 और 1956 के बीच पशुओं की आबादी में 14% की एक समग्र वृद्धि हुई थी। झीलों, टैंकों, नालों, नहरों और नदियों समैत यहाँ लगभग 8,000 वर्ग किलोमीटर का जलीय क्षेत्र है। राज्य में मछली उत्पादन हेतू लगभग 2,000 किलोमीटर से अधिक क्षेत्र उपस्थित था, जोकि 2016-17 में बढ़कर 7400 किलोमीटर से अधिक हो चुका हैं। जिसमें मछलियों की 175 से अधिक किस्में पाई जाती हैं।

खनिज और भारी उद्योग

उत्तर प्रदेश तीन प्राकृतिक क्षेत्र में विभाजित है 1- भाबर और तराई, 2- गंगा और यमुना के मैदान, और 3-दक्षिणी पठार। यहाँ पाये जाने वाले महत्वपूर्ण खनिजों में डायस्पोर, सल्फर और मैग्नेसाइट, पायरोफाहिलाईट, सिलिका रेत और चूना पत्थर आदि शामिल हैं। उत्तर प्रदेश में पर्याप्त मात्रा में कोयला, डोलोमाइट और रत्न पाये जाते हैं। गाजियाबाद, गौतम बुद्ध नगर, कानपुर, लखनऊ, सोनभद्र, मिर्ज़ापुर और बलरामपुर राज्य के खनिज़ क्षेत्र हैं।
मथुरा में मथुरा रिफाइनरी उत्तर प्रदेश की एकमात्र तेल रिफाइनरी है, और भारत की छटी सबसे बड़ी तेल रिफाइनरी है।

सेवाएं

सेवाओं के क्षेत्र, उत्तर प्रदेश की अर्थव्यवस्था में बड़ी भूमिका निभाते हैं। 2013-14 के सकल राज्य घरेलू उत्पाद में इसका योगदान लगभग 56% रहा था। उत्तर प्रदेश, उत्तर भारत का 'आईटी-हब' कहलाता है, जिसका कर्नाटक के बाद सॉफ्टवेयर निर्यात में नाम आता है। लेकिन, दक्षिण भारतीय राज्यों के विपरीत, यहाँ आईटी उद्यम केवल विशेष क्षेत्रों तक ही सीमित हैं, जैसे नोएडा, ग्रेटर नोएडा, गाजियाबाद आदि, जो राष्ट्रीय राजधानी क्षेत्र (एनसीआर) में हैं, और राज्य की राजधानी लखनऊ में हैं।
नोएडा, टीवी समाचार प्रसारकों के लिए भी प्रसिद्ध है, एबीपी न्यूज, ज़ी न्यूज, एनडीटीवी, महुआ न्यूज़ और कई अन्य न्यूज चैनल जैसे सभी न्यूज चैनल फिल्म सिटी में हैं।

पर्यटन

{{main|उत्तर प्रदेश में पर्यटक स्थल का गढ़ माना जाता है जहां विश्व का सातवां अजूबा कहा जाने वाला स्मारक ताजमहल आगरा में शाहजहां द्वारा मुमताज की याद में बनवाया , लखनउ नबाबो का शहर कहा जाता है मथुरा को प्रेम नगरी कृष्ण नगरी कहा जाता है ,रामजन्म भूमि up में सरयू नदी के किनारे पर स्थित अयोध्या नगरी है }
आई एन एस कोच्चि

विशेषताएँ

भारत द्वारा बनाया गया क्षमतावान सतही युद्धक है। यह 164 मीटर लंबा और लगभग 17 मीटर चौड़ा है तथा इसकी भार क्षमता 7500 टन है। इस पोत में सामूहिक गैस तथा गैस (सीओजीएजी) प्रेरक प्रणाली है, जिसमें चार उच्‍च शक्ति के उलटने योग्‍य गैस टर्बाइन लगे हैं और यह तीस नॉट से अधिक की गति प्राप्‍त कर सकता है। पोत की विद्युत ऊर्जा चार गैस टर्बाइन जनरेटर और एक डीजल अल्‍टरनेटर से प्राप्‍त होती है, यह दोनों 4.5 मेगावाट बिजली पैदा करते हैं। इस युद्धपोत में 40 अधिकारी और 350 नौसैनिक रह सकते हैं।

युद्धक प्रणालियाँ

आईएनएस कोच्‍ची में राडार से बच निकलने के लिए नया डिजाइन है और इसमें स्‍वदेशी युद्ध क्षमता का बड़ा भाग है। इसमें अत्‍याधुनिक हथियार लगाए गए हैं। युद्ध पोत में लम्‍बी दूरी के सतह से हवा में मिसाइल सीधे रूप में लांच करने वाला सेंसर और अनेक कार्य करने वाला राडार एमएफ-स्‍टार है। यह केवल कोलकाता वर्ग के युद्धक पोतों में ही लगा है। यह अग्रणी सुपर सोनिक तथा जमीन से जमीन तक मार करने वाला ब्रह्मोस मिसाइल भारत-रूस संयुक्‍त उद्यम का- से लैस है। 76 एमएमके सुपर रैपिड गन माउंट (एसआरजीएम) तथा एके630 सीआईडब्‍ल्‍यूएस लगे हैं, जो हवा में और जमीन पर लक्ष्‍य साध सकते हैं। यह दोनों स्‍वदेश निर्मित हैं। संपूर्ण समुद्र रोधी हथियार और इसके ऊपर लगे सेंसर सूट में स्‍वदेशी रॉकेट लांचर, स्‍वदेशी टवीन ट्यूब टोरपेडो लांचर (आईटीटीएल) और कमान पर लगे नई पीढ़ी का हमसा सोनार भारतीय स्‍वदेशी प्रयास के बेहतरीन उदाहरण हैं। सेंसर सूट में अन्‍य अग्रणी जमीन से वायु निगरानी करने वाला राडार तथा इलेक्‍ट्रोनिक युद्धक प्रणाली लगी है। हथियारों और सेंसरों के साथ अत्‍याधुनिक युद्ध प्रबंधन प्रणाली (सीएसएम-15ए) को एकीकृत किया गया है। यह दो चेतक हैलिकोप्‍टरों के संचालन के लिए लैस है।
इस युद्धपोत को नेटवर्क ऑफ नेटवर्क्‍स के रूप में वर्गीकृत किया जा सकता है, क्‍योंकि इसमें ऐसिंफक्रोनस ट्रांसफर मोड बेस्‍ड इंटिग्रेडिट विशेष डाटा नेटवर्क (एआईएसडीएन), युद्धक प्रबंधन प्रणाली (सीएमएस), स्‍वचालित विद्युत प्रबंधन प्रणाली (एपीएमएस) तथा ऑक्सिलियरी कंट्रोल सिस्‍टम (एसीएस) जैसे सूक्ष्‍म डिजिटल नेटवर्क हैं। एआईएसडीएम सूचना मार्ग है, जिस पर सभी सेंसर और हथियार संबंधी डाटा रहते हैं। मेरीटाइम डामेन जानकारी देने के लिए सीएनएस का उपयोग स्‍वदेशी डाडा लिंक प्रणाली का इस्‍तेमाल करके अन्‍य प्‍लेटफर्मों से सूचना एकीकरण में किया जाता है। विद्युत आपूर्ति प्रबंधन एटीएमएस के इस्‍तेमाल से होता और एसीएस के जरिए रिमोट कंट्रोल और मशीन की निगरानी की जाती है।
एसएमएस भाषा

इतिहास

एसएमएस भाषा की शुरूआत तार लेख से हुई क्योंकि इसमें शब्दों की संख्या के अनुसार तार भेजने का खर्चा आता था। इसमें अत्यंत-संक्षिप्त शब्द और भाव व्यक्त करने के लिए बहुत ही कम अक्षरों को काम में लिया जाता है। इससे पाठ-संदेशों में खाली स्थान, समय की बचत के साथ-साथ लागत में भी कमी आती है। इसी के अनुरुप ही प्रारम्भ में सन्देश भेजते समय अक्षर-सीमा 160 हुआ करती थी और इसमें भी प्रति-अक्षर लागत आती थी।
तन्त्र एकीकरण

इंजीनियारिंग में, भिन्न-भिन्न उपतंत्रों (sub-systems) को जोड़कर एक विस्तृत कार्य करने वाले तंत्र (system) के निर्माण की प्रक्रिया को तन्त्र एकीकरण (System integration) कहते हैं। तन्त्र एकीकरण में विशेषज्ञता युक्त व्यक्ति को तन्त्र एकीकर्ता (System integrator) कहते हैं। सूचना प्रौद्योगिकी के सन्दर्भ में, विभिन्न संगणन प्रणालियों और सॉफ्टवेयर अनुप्रयोगों को जोड़ने की प्रक्रिया तन्त्र एकीकरण कहलाती है।
भारत का पुरापाषाण युग

पुरापाषाण काल (अंग्रेजी Palaeolithic) प्रागैतिहासिक युग का वह समय है जब मानव ने पत्थर के औजार बनाना सबसे पहले आरम्भ किया। यह काल आधुनिक काल से २५-२० लाख साल पूर्व से लेकर १२,००० साल पूर्व तक माना जाता है। इस दौरान मानव इतिहास का ९९% विकास हुआ। इस काल के बाद मध्यपाषाण युग का प्रारंभ हुआ जब मानव ने खेती करना शुरु किया था।
भारत में पुरापाषाण काल के अवशेष तमिल नाडु के कुरनूल, कर्नाटक के हुँस्न्गी, ओडिशा के कुलिआना, राजस्थान के डीडवानाके श्रृंगी तालाब के निकट और मध्य प्रदेश के भीमबेटका में मिलते हैं। इन अवशेषो की संख्या मध्यपाषाण काल के प्राप्त अवशेषो से बहुत कम है।